Document ID: /fineweb-2-swissfilter-quality_10-filterrobots/filtered/02696.jsonl.gz/39

Мисрдан муносабат: Ўзбекистонга сафарим чоғида Президент ташаббуслари билан мамлакатда амалга оширилаётган улкан ислоҳотлар ва янгиланишларга гувоҳ бўлдим
Konsullik va viza masalalari bo’yicha O’zbekiston Respublikasining Berlindagi Elchixonasiga murojaat qilishingizni so’raymiz:
Perleberger Str. 62, 10559 Berlin
Tel.: +49 30 394 098 30/80
Fax: +49 30 394 098 62
<email-pii>
O’zbekiston TIV ishonch telefoni:
+998 71 233 28 28
Ўзбекистоннинг замонавий тараққиёти тўғрисидаги фикрларини ўртоқлашар экан, Мисрдаги “Nile Sugar” компанияси ижрочи директори Эмад Фарид “Дунё” ахборот агентлигига қуйидагиларни сўзлаб берди:
Жорий йил 28-29 май кунлари “Ораском Инвестмент Холдинг” компанияси бошқарув кенгаши раиси Нагиб Савирис бошчилигидаги делегация таркибида Ўзбекистонда бўлиб, Президент Шавкат Мирзиёев билан учрашишга муяссар бўлган эдим.
Сафар чоғида Ўзбекистон Президенти ташаббуслари билан мамлакатда амалга оширилаётган улкан ислоҳотлар ва янгиланишларга гувоҳ бўлдим, хорижий сармоядорларнинг эркин фаолият юритиши учун кенг шароит ва имтиёзлар мавжудлиги, қулай инвестиция муҳити яратилганига амин бўлдим.
Таъкидлаш жоизки, Ўзбекистонга инвестиция ва технологияларни киритиш учун Шавкат Мизрзиёев Жаноби Олийлари катта фаоллик кўрсатмоқда. Айниқса, куннинг исталган вақтида, ҳаттоки дам олиш кунлари ҳам хорижий тадбиркорларни қабул қилиб, улар билан истиқболли лойиҳаларни муҳокама қилиши тадбиркорлар орасида юксак баҳоланмоқда.
Ўзбекистонда қишлоқ хўжалиги соҳаси ривожланган бўлиб, ерларнинг унумдорлиги, сув таъминоти яхшилиги, хусусий фермерларни бирлаштирадиган ягона давлат тизими фаолият юритиши катта қизиқиш уйғотмоқда.
Айнан мана шундай омиллар туфайли “Nile Sugar” компанияси томонидан Ўзбекистонда шакар ишлаб чиқаришни йўлга қўйишга катта қизиқиш билдирилмоқда. Шу мақсадда компания учун Жиззах вилояти ҳудудида ажратилиши режалаштирилаётган 52 минг гектар ер майдонида қанд лавлаги етиштириш ва шакар ишлаб чиқаришнинг тўлиқ циклини ўз ичига олган умумий қиймати 500 миллион долларлик йирик инвестиция лойиҳасини амалга оширишга тайёрмиз. Зеро, Президент билан учрашувимизнинг самараси ўлароқ, ушбу лойиҳани амалга оширишга барча имкониятларимизни йўллашга интиламиз.
«Дунё» АА